**Словенија** (словенечки: *Slovenija*), официјално: **Република Словенија** (*Republika Slovenija*) — планинска земја која се наоѓа под Алпите. Тоа е држава во Средна Европа, која се граничи со Италија на запад, Јадранското Море на југозапад, Хрватска на југ и исток, Унгарија на североиисток и Австрија на север.

Словенија беше дел од поранешна Југославија од 1945. до 1991. кога се избори за независност. Стана членка на Европската Унија на 1 мај 2004. Таа е исто така член на Советот на Европа, НАТО и има набљудувачки статус во франкофонските држави.

Главен град: Љубљана. Број на жители: 2. 053 488 (2009.). Површина: 20 273 км2

На Словенија припаѓа и многу мал дел од јадранското крајбрежје во должина од 47 км. Од приморските градови најпознати се Порторож, Пиран, Изола и други кои секоја година привлекуваат голем број на туристи од западноевропските земји.

Словенија е земја која обилува со голем број на природни убавини кои придонесуваат за развој на туризмот во оваа земја. Позната е по многубројните скијачки терени. Едни од најпознатите се наоѓаат на Мариборското Похорје, каде секоја година се одржува традицинонално Златна Лисица или Голден Фокс. Познати се доста и словенските бањи (топлице) кои се уредени со многубројни базени со ладна и топла вода и се привлечни не само за медицински цели, туку и за рекреативни, особено помеѓу младите. Една од најубавите природни богатства на Словенија се езерата Блед и Бохињ. Тука се наоѓа и малиот остров со црква на него, кој е еден од заштитните знаци на оваа земја.

Словенците се нација кои важат за работливи луѓе. Тие се горди на својата работа и производите кои произлегуваат како производ од истата. Посебно се горди на своите вина, во Марибор се наоѓа најстарата винова лоза во Словенија која претставува вистинска туристичка атракција. Доста се познати и крањските колбаси, прекумурската гибаница и традиционалнито словенечко јадење од кисела зелка, грав и свинско месо.

Потекло на поимот
-----------------

Името Словенија има значење „земја на Словените" на словенечки и на другите јужнословенски јазици. Етимологијата на зборот *Словен* останува непотполно разјаснета.

Реконструираниот аутоним \*Slověninъ е изведен од зборот слово („збор"), првично означувајќи „луѓе кои зборуваат (ист јазик)," т.е. луѓе кои можат да се разберат меѓусебно. Ова е спротивно на словенскиот збор со кој се означуваат германските народи, \*němьcь, со значење „тивки, неми луѓе".

Историја
--------

Главна статија: Историја на Словенија
### Населување на Словените

Словенските предци на денешните Словенци се населиле на територијата на Словенија во VI век. Словенското кнежевство Карантанија било формирано во VI век. Во 745 година Карантанија била приклучена кон Франкската Империја и Карантанците го прифатиле христијанството. Карантанија ја задржала својата независност до 828 година. Со бунтовите на месното население и со помош на Баварија, Карантанија имала своја потполна независност, но била сосема уништена од Унгарците во IX век.

### Среден век

Карантанија била повторно основана во 976 година но подоцна Ото I ја поделил Карантанија и ја создал Корушка, шестото војводство на Папската Држава. 

Карта на Обединета Словенија.
За време на XIV век, повеќето од територијата на Словенија била под раководство на Хабсбуршката монархија и во XV век целата територија на Словенија била под раководство на соседната Монархија.

Во XVI век во Словенија зела замав протестантската реформација. За време на тој период биле публикувани првите книги на словенечки јазик и тоа од Примож Трубар и неговите следбеници. Иако сите следбеници на револуцијата биле протерани од словенечките земји, сепак тие оставиле силни впечатоци на месното население и ја составиле основата на словенечкиот литературен јазик.

### XVIII-XX век

Во периодот 1805 и 1813 година Словенија потпаднала под раководство на Австриската Империја. Во овој период се развил словенечкиот национализам и се создала идејата за Обединета Словенија.

### XX век

Подоцна Словенија била дел на Кралството СХС и СФРЈ и на 25 јуни 1991 година Словенија станала независна држава.

Географија и клима
------------------

Главна статија: Географија на Словенија
Триглав, највисокиот врв во Словенија.
Во Словенија се присутни четири географски региони на Европа: Алпите, Динаридите, Панонската Низина и Средоземјето. Највисок врв во Словенија е Триглав со 2 864 метри и просечната надморска височина е 557 метри. Иако е во близина на Средоземното Море, реките на Словенија се од црноморското сливно подрачје. Брегот на Словенија изнесува околу 47 километри.

Половина од територијата на Словенија е покриена со шуми, третата држава во Европа по шумска површина. Климата на Словенија е средоземна во крајбрежниот регион, алпска клима во планините и континентална во остатокот на земјата.

Политички систем
----------------

Главна статија: Политика на Словенија
На чело на Словенија е претседателот кој е избран од мнозинство гласови на секои пет години. Извршната власт е во рацете на премиерот на Словенија и во Советот на министри или наречен кабинет. Министрите ги избира националното собрание на Словенија.

Двојниот парламент на Словенија е карактеристичен по тоа што нема еднаква поделба на власта, бидејќи словенечкиот устав не посочува и не ја поделува власта подеднакво на двата дома. Парламентот се состои од национално собрание и национален совет. Националното собрание на Словенија има 90 членови, од кои 88 се избрани од сите граѓани на избори, додека два се избрани од унгарското и италијанското малцинство. Во Словенија има избори на секои пет години. Националниот совет на Словенија има 40 членови кои се назначени за социјални, економски, професионални и локални групи.

Административна поделба
-----------------------

Главна статија: Административна поделба на Словенија
Карта на Словенија.
Регионите во Словенија
Традиционалните осум региони на кои е поделена Словенија се истите региони на кои била поделена државата за време на Хабсбуршката монархија и други историски држави. Регионите се:

|  |  |
| --- | --- |
| **Македонски** | **Словенечки** |
| Горењска | *Gorenjska* |
| Штаерска | *Štajerska* |
| Прекмурје | *Prekmurje* |
| Приморска | *Primorska* |
| Корушка | *Koroška* |
| Нотрањска | *Notranjska* |
| Долењска | *Dolenjska* |

Регионите Горишка и Словенечка Истра се познати и по заедничкото име приморски регион.

### Статистички региони

Островот Блед
Статистичките региони на Словенија служат за административни работи. Словенија е поделена на 12 статистички региони и тие се:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Источна Словенија—SI01| Статистички регион | код |
| --- | --- |
| Мурски статистички регион | SI011 |
| Дравски статистички регион | SI012 |
| Корушки статистички регион | SI013 |
| Савињски статистички регион | SI014 |
| Засавски статистички регион | SI015 |
| Долносавски статистички регион | SI016 |
| Југоисточна Словенија | SI017 |
| Приморско-нотрањски статистички регион | SI018 |

 | 

Западна Словенија—SI02| Статистички регион | код |
| --- | --- |
| Среднословенечки статистички регион | SI021 |
| Горењски статистички регион | SI022 |
| Горички статистички регион | SI023 |
| Крајбрежно-крашки статистички регион | SI024 |

 |

Стопанство
----------

Главна статија: Економија на Словенија
Економскиот центар- Љубљана.
Словенија има високо развиена економија со втор највисок БНП по глава на жител од новите 15 земји членки на ЕУ со 29 472 долари. Економскиот развој на Словенија се забрзал во последните неколку години кога во 2004 е забележан раст од 4,3% и во 2006 од 5,9%.

Покрај високиот развој на економијата, сепак таа се соочува со некои помали проблеми. Голем дел од словенечката економија е во рацете на државата и Словенија има најмали странски инвестиции во ЕУ по глава на жител. Даноците се големи и производството се преселува во други држави.

### Туризам

Postojna CaveПостојнска ЈамаГлавна статија: Туризам во Словенија

Словенија им нуди на туристите голем број на природни и културни знаменитости. Развиени се различни видови на туризам. Формите на туризмот се големи, додека пазарот е мал. Туризмот не е од голем обем и не постои акутен притисок врз животната средина; во 2017, магазинот *National Geographic Traveller* ја прогласил Словенија за земја со најодржлив туризам.

PiranСтариот град Пиран на словенечкото приморјеВо главниот град, Љубљана, се наоѓаат голем број на барокни градби и градби на виенската сецесија, при што некои се дело на познатиот словенечки архитект Јоже Плечник и неговиот ученик, Едо Равникар.

Во северозападниот дел на земјата се наоѓаат Јулиските Алпи со Бледското Езеро и долината на реката Соча, како и највисокиот врв, Триглав. Други планински масиви се Камничко-савињските Алпи, Караванки, и Похорје, кои се популарни за скијање и планинарење.

Во регионот Крас на словенечкото приморје кој го добил своето име од карстот, се формирал пејзаж со голем број на пештери како резултат на растворањето на карбонатните карпи. Најпознати се Постојнска Јама и Шкоцјански Јами кои се наоѓаат на листата на светско наследство на УНЕСКО. Регионот на Словенска Истра излегува на Јадранско Море, каде најзначајна знаменитост е градот Пиран додека градот Порторож привлекува голем број на посетители преку лето.

Lake BledБледско ЕзероРидовите околу вториот по големина град во Словенија, Марибор, се познати по производството на вино. Североисточниот дел на земјата е богат со бањи, како Рогашка Слатина, Раденци, Чатеж на Сава, Добрна, и Моравске Топлице кои добиваат важност во последниве две децении.

Други популарни туристички дестинации се историските градови Птуј и Шкофја Лока, и некои замоци, како што е Предјамскиот замок.

Важни делови од туризмот во Словенија се конгресниот и коцкарскиот туризам. Словенија има највисок процент на казина на 1,000 жители во Европската Унија. Перла во Нова Горица е најголемо казино во регионот.

Најголемиот дел од странските туристи во Словенија доаѓаат од: Италија, Австрија, Германија, Хрватска, Бенелукс, Србија, Русија и Украина, а потоа следуваат Обединетото Кралство и Ирска. Европските туристи создаваат повеќе од 90% од туристичкиот приход на Словенија. Во 2016 Словенија била прогласена за првата зелена земја во светот од страна на организацијата *Green Destinations* со седиште во Холандија.

Население, јазик и религија
---------------------------

Главна статија: Демографија на Словенија
Словенечка женска носија.
Најголема етничка група во Словенија се Словенците со 83%. Покрај Словенците во Словенија живеат и народи од поранешната заедница СФРЈ (Македонци, Срби, Хрвати, Боњаци и Црногорци) кои сочинуваат околу 5,3%, потоа Албанци, Роми, Италијанци, Унгарци кои сочинуваат околу 2,8%. Во 2003 година просечниот животen век во Словенија изнесувал 72,2 години и е рангирана на 4 место според бројот на самоубиства во однос на населението.

Со 99 жители на километар квадратен Словенија важи за земја со мала густина на население. Најслабо населен регион во Словенија е нотрањско-крашкиот статистички регион, додека најнаселен е централниот дел. Околу 51% од населението живее во урбаните центри, остатокот во руралните.

| * п
* р
* у
 * п
* р
* у
 Најголеми градови во СловенијаСтатистички уред: Најголеми градови по население (1 јануари 2014) |
| --- |
| Ранг | Име | Статистички регион | Население |  |  |
| 1 | **Љубљана** | Среднословенечки | 277.554 | ЉубљанаЉубљана
МариборМарибор |
| 2 | **Марибор** | Подравски | 95.586 |
| 3 | **Цеље** | Савињски | 37.628 |
| 4 | **Крањ** | Горењски | 37.223 |
| 5 | **Копер** | Крајбрежно-крашки | 25.775 |
| 6 | **Велење** | Савињски | 25.329 |
| 7 | **Ново Место** | Југоисточна Словенија | 23.275 |
| 8 | **Птуј** | Подравски | 17.870 |
| 9 | **Трбовље** | Засавски | 14.302 |
| 10 | **Камник** | Среднословенечки | 13.685 |

### Јазици

Службен јазик на Словенија е словенечкиот јазик. Во регионите каде живее унгарско и италијанско население, унгарскиот и италијанскиот јазик се службени јазици покрај словенечкиот.

### Религија



| Верници во Словенија |
| --- |
|  |  |  |
| Католици |    | 57 % |
| Православни |    | 18 % |
| Протестанти |    | 1 % |
| Муслимани |    | 2,4 % |
| Други |    | 10 % |
| Нерегиозани и Атеисти |    | 25 % |

Според пописот во 2002 година, поголем дел од Словенците се католици, околу 57,8%. Според анкетата од 1992 година, само 20% од возрасните Словенци веруваат во "*личен Бог*" (уште 39% рекле дека веруваат во Бог како "*етеричeн дух*) ". Во 1997 година: 24% од словенската популација се изјасниле дека веруваат во постоењето на Бог, без какви какви било сомневања; 29% од возрасните граѓани веруваат во Христовото Воскресение, 37,5% од Словенците веруваат во Рајот и 24% во пеколот.

Денеска, најголема религија во Слоивенија е Римокатоличката. Околу 57% според податоци од 2002 година се приврзаници на оваа религија. Помали верски организации се православието, протестантството, исламот итн.

Култура во Словенија
--------------------

Главна статија: Култура во Словенија
### Танц

#### Балет

Балетската уметност во Словенија, главно се реализира во рамките на работата на институцијата Љубљансакта опера и балет 
Словенечкиот балет се движи во две основни насоки: традиционален, класичен балет и модерен со повеќе правци и влијанија.
Поистакнати балетски уметници од областа на класичниот балет се Пино Млакар и Пија Млакар.

#### Модерни танци

Зародишот на модерната танцувачка уметност во Словенија започнува со формирањето на училиштето за танцување Мари Вигман.

### Филм

#### Филмски глумци

Почетоците на филмската уметност во Словенија датираат некаде од пред Втората светска војна.Поистакнат глумец од овој период била Ида Кравања 
По Втората светска војна се истакнуваат глумците: Полде Бибич, Стане Север, Елвира Краљ, Шпела Розин, Милена Зупанчич, Радко Полич, Берд Сотлар.

#### Филмски режисери

Поголем број по воени филмски режисери во Словенија, со својата работа и креативност ја создаваат таканаречената - ренесанса на словенечкиот филм, која што се истакнува со естетски, уметнички и сценаристички стандарди преку кои, словенечкиот филм го израмнуваат со европските уметнички филмски остварувања. Поистакнати режисери од овој „бран" биле: Карол Гросман, Франтишек Чап, Франце Штиглиц, Јоже Погачник, Матјаж Клопчич, Боштјан Хладник, Карпо Година, Дамјан Козеле..

### Книжевност

Франце Прешерн, најпознатиот словенечки поет
Почетокот на словенечката книжевност потекнува од средниот век и била остварена преку делата на Примож Трубар. 
За време на барокот, најистакнат автор бил Јанез Вајкард Валвазор.
Една од најзначајните творечки и литературни проблесоци во словенечката книжевност е реализирана во времето на романтизмот со поезијата на Франце Прешерн (1800 - 1849). Како и со творештвото на Јернеј Копитар, Матија Чоп, Станко Враз.
Од почетокот на дваесеттиот век, словенечката книжевност минува низ неколку стилски и естетски периоди коишто своја аналогија и паралелизам имаат во современта европска книжевност.
Словенечки модернизам, бил реализиран со најпознатиот и највлијателниот словенечки писател Иван Цанкар.
Експресионизам бил изразен преку творештвото на - [[Сречко Косовел, авангардизмот - Антон Подбевшек, Фердо Делак, социјалниот реализам - Цирил Космач, Прежихов Воренц, Франце Бевк, Тоне Селишкар, поезијата на отпорот и револуцијата -Карел Дестовник Кајух, Матеј Бор, егзистенцијализмот -Матеј Бор.
По Втората светска војна, се јавуваат низа литературни автори, кои ќе ја издигнат словенечката литература во корелација со светското Книжевно творештво: Цирил Злобец, Вено Тауфер, Нико Графенауер, Томаж Шаламун, Иво Светина, Витомил Зупан, Андреј Хинг, Руди Шелиго, Драго Јанчар.

### Музика

Во текот на историјата на совенечката музика, забележани се бројни автори кој ќе бидат присутни речиси низ сите стилски епохи на европската музичка литература како на пример Јанебус Галус (1550-1591), кој во голема мера влијаеше врз средноевропската класична музика.
Барокниот композитор Јанез Крстник Долар (околу 1620-1673).
Во 1701 година Јохан Бертолд фон Хофер (1667-1718), благородник и аматерски композитор од Љубљана, ја основал Словенечката филхармонија, една од најстарите вакви институции во Европа.
Поистакнати композитори до почетокот на дваесеттиот век: Емил Адамич (1877-1936), Фран Гербич (1840-1917), Алојз Гержинич (1915- 2008), Бенјамин Ипавец (1829-1908), Даворин Јенко (1835-1914), Антон Лајовиќ (1878-1960), Камило Машек (1831-1859), Јосип Павчич (1870-1949), Зорко Преловец (1887-1939) и Лучијан Марија Шкерјанц (1900-1973).
Во почетокот на 20 век, најистакнат музички правец бил импресионизмот, а најистакнати претставници биле композиторите Марија Когој и Славко Остерц. 
Авангардата особено е потенцирана кон шеесеттите години на 20 век со творештвото на: Урош Крек, Дане Шкерл, Примож Рамов и Иво Петриќ.
Покрај Словенечката филхармонија, музичкиот живот во Словенија се одвивал и се одвива во Словенечката опера и балет во Љубљана, во која одреден период, директор и диригент ќе биде еден од најголемите композитори во дваесеттиот век - Густав Малер.

### Театар

Народен театар во Љубљана
Театарската уметност во Словенија има богата традиција. Покрај институционалната присутност, која е втемелена во XIX век особено преку Словенечкиот народен театар, словенечкиот театар има бројни театарски творци: глумци, режисери, костимографи, сценографи.
Ком крајот на дваесеттиот век, словенечкиот театар се стекнал со светска слава, особено со претставите кои ги работеле режисерите Томаж Пандур и Драган Живадинов.
Исто така, свој придонес во развојот на словенечкиот театар има и Душан Јовановиќ, режисер и сценарист, неговата претстава и текст „Ослободувањето на Скопје", долго време била култна претстава во Југославија.
Поистакнати глумци: Милена Зупанчич, Аленка Випотник, Тања Рибич, Мира Сардач, Ратко Полич, Борис Каваца, Бојан Ступица, Берт Сотлар и други.

### Сликарство

Рихард Јакопич - *Зима*
Ивана Кобилца *Лето*, 1889
Словенечкото сликарство, ги следело скоро сите поважни естетски и идејни правци во развојот на европската уметност.
Од крајот на XIX век и почетокот на дваесеттиот век, особено преку опусот на Матеж Лангус, којшто работел во доменот на неокласицизам па прекубидермаер со авторите - Џузепе Томинз до романтизмот - со сликрот Михаел Строј. 
Во најголема мера, словенечките уметници биле образувани на академиите во Виена и Минхен, одкаде, директно ги пренесувале најновите ликовни движења во европската уметност.

Првата ликовна изложба во Словенија беше организирана кон крајот на 19 век од страна на Ивана Кобилца, сликарка која била зачетник на словенечкиот импресионизам. 
Едно од најзначајните ликовни движења во историјата на словенечката уметност бил словенечкиот импресионизам. Најголем дел од словенечките импресионистички автори биле образовани во Минхен кај сликарот Антон Ажбе. Со своете ликовни остварувања, словенечките импресионисти создале дела кои се блиски по уметничките и естетски вредности до импресионистичките творби на најистакнатите импресионисти, особено на оние кои работеле во Париз и Франција.
Најистакнати словенечки импресионисти биле: Матија Јама, Рикард Јакопич, Иван Грохар, Матеј Стерн.
По Втората светска војна, словенечката ликовна уметност се развила во сите сегменти, истакнувајќи автори и дела кои биле меѓу првите модерни дела во Југославија, дела кои уште од почетокот, го напуштиле социјалистичкиот релизам.
Особено, значајна афирмација на меѓународен план доживеало словенечкото графичко твотештво и словенечките графички автори.
Меѓу поистакнатите словенечки автори со меѓународно реноме биле : Божидар Јакац, Јоже Циуха, Андреј Јемец, Борис Јесих, Чртомир Фрелих, Зоран Мушиќ, Јоже Тисникар, Богдан Борчич... Своја творечка кариера со меѓународни признанија забележале и македонските автори кои работат или работеле во Словенија: Димче Николов, Родољуб Анастасов, Тодорче Атанасов, Боге Димовски, Димитар Малиданов и други.
Значајна улога во афирмирањето на југословенската и словенечката уметност играло и игра и Меѓународното графичко биенале во Љубљана.
Додека институциите: Народна галерија Љубљана, Галерија на современата ликовна уметност од Љубљана и Меѓународниот графички ликовен центар исто така од Љубљана се главните столбови околу кои се случува богатиот ликовен живот во Словенија,.

### Архитектура

Модерната архитектура во Словенија започнала со творештвото на архитектот Макс Фабијани, а со делата на Јоже Плечник таа доживува актуелно место во светската архитектура особено со неговите дела и урбанистичко преуредување во Љубљана. 
По истакнати архитекти биле и Иван Вурник, Едвард Равникар и Марко Мушиќ кој бил автор на Цанкаревиот дом во Љубљана и меѓу другото Домот на културата во Битола .

### Список на поистакнати словенечки творци

#### Словенечки архитекти

* Макс Фабијани (1865–1962)
* Јоже Плечник (1872–1957)

#### Писатели

* Примож Трубар (1508–1586)
* Јуриј Далматинец (1508–1589)
* Франце Прешерн (1800–1849)
* Фран Лествик (1831–1887)
* Симон Јенко (1835–1869)
* Антон Ашкерц (1856–1912)
* Фран Фижгар (1871–1962)
* Франц Мушко (1874–1964)
* Иван Цанкар (1876–1918)
* Франц Бевк (1890–1970)
* Јуш Козак (1892–1964)
* Луис Адамич (1899–1951)
* Владимир Бартол (1903–1967)
* Едвард Коцбек (1904–1981)
* Антон Инголич (1907–1992)
* Мишко Крањец (1908–1983)
* Цирил Космач (1910–1980)
* Борис Пахор (\* 1913)
* Алојз Ребула (1924–2018)
* Лојзе Ковачич (1928–2004)
* Жарко Петан (1929–2014)
* Тарас Кермауер (1930–2008)
* Кајтен Ковач (1931–2014)
* Андреј Кокоѕ (1936–2012)
* Томаж Шаламун (1941–2014)
* Драго Јанчар (\* 1948)
* Славој Жижек (\* 1949)
* Алеш Дебељак (1961–2016)

#### Сликари

* Антон Ажбе (1862–1905)
* Ивана Кобилца
* Габриел Ступица (1913–1990)
* Јанез Шубич (1850–1889)
* Рихард Јакопич (1855–1890)

#### Композитори

* Јакобус Галус (1550–1591)
* Славко Остерц (1895–1941)
* Станко Пирнат (1859–1899)
* Луцијан Марија Шкерјанц (1900–1973)
* Катја Грубер (1866)

### Словенија како тема во уметноста и во популарната култура

* „Made in Slovenia" - книга на словенечкиот писател Алеш Чар.

Поврзано
--------

* Историја на Словенија
* Географија на Словенија
* Словенци
* Словенечки јазик
* Македонци во Словенија

Наводи
------

1. 1 2 3 4  „World Economic Outlook Database, April 2017 – Slovenia". *International Monetary Fund*. Посетено на 3 October 2016.
2. ↑  „Gini coefficient of equivalised disposable income – EU-SILC survey". *ec.europa.eu*. Eurostat. Посетено на 9 August 2021.
3. ↑  „Human Development Report 2021/2022" (PDF) (англиски). United Nations Development Programme. 8 September 2022. Посетено на 8 September 2022.
4. ↑  Horvat, Uroš (2004). „Tourism in Slovenia" (PDF). Во Orožen Adamič, Milan (уред.). *Slovenia: A Geographical Overview*. Association of the Geographical Societies of Slovenia. стр. 146. ISBN 961-6500-49-X.
5. ↑  „This Is the World's Most Sustainable Country". National Geographic Society. 27 June 2018. Посетено на 23 August 2018.
6. ↑  Podoba Plečnikove Ljubljane Архивирано на 3 септември 2011 г.
7. ↑  „Active holidays – Slovenia – Official Travel Guide". Slovenia.info. Архивирано од изворникот на 26 May 2012. Посетено на 2 June 2012.
8. ↑  „Občina Piran-O občini". Piran.si. Архивирано од изворникот на 13 May 2012. Посетено на 2 June 2012.
9. ↑  Katz, Liane (23 June 2006). „Detox, retox in Slovenia". *The Guardian*. London.
10. ↑  „15 Spas in Slovenia, Official Travel Guide". Slovenia.info. Посетено на 7 August 2012.
11. ↑  „Architectural Heritage – Slovenia – Official Travel Guide". Slovenia.info. Архивирано од изворникот на 4 April 2012. Посетено на 2 June 2012.
12. ↑  „Castles – Slovenia – Official Travel Guide". Slovenia.info. Посетено на 2 June 2012.
13. ↑  „Slovenia photo gallery – pictures, facts and information on Slovenia". Earthinpictures.com. Архивирано од изворникот на 22 June 2012. Посетено на 2 June 2012.
14. ↑  „East Europe Casinos and Gambling". Worldcasinodirectory.com. Архивирано од изворникот на 22 September 2012. Посетено на 8 September 2012.
15. ↑  „I Feel Slovenia: 2010" (PDF). Slovenia.info. Архивирано од изворникот (PDF) на 10 May 2012. Посетено на 25 November 2012.
16. ↑  „Slovenia declared world's first green country". *Sloveniatimes.com*. Архивирано од изворникот на 3 August 2017. Посетено на 3 August 2017.
17. ↑  Slovensko narodno gledališče Opera in balet Ljubljana
18. ↑  SLOVENSKI BALET BO PRAZNOVAL 100 LET[*мртва врска*]
19. ↑  „zbirka slovenski film". Архивирано од изворникот на 2019-06-27. Посетено на 2019-07-06.
20. ↑  Slovenski filmski režiserji
21. ↑  „SLOVENSKI PESNIKI IN PISATELJI" (PDF). Архивирано од изворникот на 2020-10-22. Посетено на 2019-07-06.
22. ↑  Kratka zagodovina slovenske glasbe
23. ↑  Slovenski režiseri
24. ↑  Viktor Steska: Slovenska umetnost; I. del
25. ↑  Slovenska umetnost in njen evropski kontekst
26. ↑  20. STOLETJA NA SLOVENSKEM[*мртва врска*]
27. ↑  Магор, *Каталог 2015*. Скопје, 2015, стр. 12.

Надворешни врски
----------------

|  |  |
| --- | --- |
| Ризница | „Словенија" на Ризницата ? |

Влада
* Slovenia.si
* Република Словенија
* Статистичка канцеларија на Словенија
* Шеф на државата и Кабинетот Архивирано на 6 мај 2009 г.

Општи информации
* „Светска книга на факти" на ЦИА — запис за „Словенија" (англиски)
* Словенија на UCB Архивирано на 15 октомври 2008 г.
* „Факти за Словенија"

Патување
* Словенечки туристички портал

Вести
* Словенечка новинска агенција Архивирано на 18 април 2009 г.

Друго
* Словенија - природни знаменитости
* Словенија:географски преглед Архивирано на 27 август 2010 г.
* Планини во Словенија[*мртва врска*]

|  |
| --- |
| **Одредници од** Словенија |
|  Австрија |  Австрија   |  Унгарија |
|  Италија | 

|  |  |  |
| --- | --- | --- |
|  | **С** |  |
| **З** |  | **И** |
|  | **Ј** |  |

 |  Хрватска |
| Јадранско Море |  Хрватска   |  Хрватска |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Држави и територии во Европа |
| --- |
|  |
| Независни држави | 
* Австрија
* Азербејџан1
* Албанија
* Андора
* Белгија
* Белорусија
* Босна и Херцеговина
* Бугарија
* Ватикан
* Германија
* Грузија1
* Грција1
* Данска
* Ерменија1
* Естонија
* Ирска
* Исланд
* Италија
* Кипар1
* Латвија
* Литванија
* Лихтенштајн
* Луксембург
* Македонија
* Малта
* Молдавија
* Монако
* Норвешка
* Обединето Кралство
* Полска
* Португалија
* Романија
* Русија1
* Сан Марино
* Словачка
* Словенија
* Србија
* Турција1
* Украина
* Унгарија
* Финска
* Франција
* Холандија
* Хрватска
* Црна Гора
* Чешка
* Швајцарија
* Шведска
* Шпанија

 |  |
|  |
| Непризнаени држави | 
* Абхазија1
* Јужна Осетија1
* Косово
* Нагорно-Карабах1
* Северен Кипар1
* Приднестровие

 |
|  |
| Зависни идруги територии | 

|  |  |
| --- | --- |
| Данска | 
* Фарски Острови

 |
|  |
| Финска | 
* Оланд

 |
|  |
| Норвешка | 
* Јан Мајен
* Свалбард

 |
|  |
| Обединето Кралство | 
* Акротири и Декелија1
* Гибралтар
* Гернзи
* Ман
* Џерси

 |

 |
|  |
| 1 Делумно во Азија, или целосно во Азија, но има културни врски со Европа. |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Држави кои се граничат со Средоземното Море |
| --- |
|  |
| 

|  |  |  |  |  |
| --- | --- | --- | --- | --- |
|     | 
 Албанија  Алжир  Босна и Херцеговина  Гибралтар   Грција
 | 
Египет Египет Израел Израел  Италија  Кипар Либан Либан  Либија
 | 
 Малта Мароко Мароко  Монако Сирија Сирија  Словенија Тунис Тунис
 | 
 Турција  Франција  Хрватска  Црна Гора  Шпанија
 |

 |
|  |
| За зависни и други територии, вид. зависна територија и Список на непризнаени држави. |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Членки и кандидати на Европската Унија |
| --- |
|  |
| *Земји-членки* | Австрија  · Белгија  · Бугарија  · Германија  · Грција  · Данска  · Естонија  · Ирска  · Италија  · Кипар  · Летонија  · Литванија  · Луксембург  · Малта  · Полска  · Португалија  · Романија  · Словачка  · Словенија  · Унгарија  · Финска  · Франција • Холандија  · Хрватска  · Чешка  · Шведска  · Шпанија |  |
|  |
| *Земји-кандидативо преговори* | Исланд  · Србија  · Турција  · Црна Гора |
|  |
| *Земји-кандидати* | Албанија  · Македонија |
|  |
| *Потенцијалникандидати* | Босна и Херцеговина · *Република Косово* |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Словенска Европа |
| --- |
|  |
| Западни | Полска Полска  •  Словачка Словачка Република  •  Чешка Чешка Република |  |
|  |
| Источни | Белорусија Белорусија  •  Русија Русија  •  Украина Украина  •  Приднестровие *Приднестровие* |
|  |
| Јужни | Босна и Херцеговина Босна и Херцеговина  •  Бугарија Бугарија  •  Македонија Македонија  •  Словенија Словенија  •  Србија Србија  •  Хрватска Хрватска  •  Црна Гора Црна Гора |
|  |
| Словени  •  словенски јазици |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 141826349
* LCCN: n81035365
* ISNI: 0000 0001 2110 9038
* GND: 4055302-4
* HDS: 032209
* NDL: 00577333
* NKC: ge130856

 |

 |